مصاحبه انجمن ادبی بولاق با شاعر تركمنی عراق
(سمیر شاعر شیعی تُركمنِ ترك زبانی كه در شرایط نامساعد امنیتی عراق دو برادرش را از دست داده و در حال حاضر نیز در جنگ با داعش! هستند.)سمیر حسین ولی فتاح{كهیه اوغلو} 1964/4/28 صلاح الدین ده قضاء طوز خورماتو دا دونیایا گؤز آچمیش. بو شاعیر عراق دا كی توركمنلردندیر و بو توركمن لهجهسینده تورك دیللی شاعیر گؤزل بیر شعر دیلینه مالیكدیر. بیز آذربایجان توركجهسینده ده راحاتجاسینا سمیرین شعرلریله ایلگی قوروب و یاخشیجا اونو باشا دوشه بیلیریك، توركمن شاعیرلری عرب الیفباسیندا یازدیغینا گؤره بیزیمله بو قونودا دا اورتاقدیرلار.
«سمیر كهیه اوغلو» ائولی دیر و دؤرد اوشاغی وار. اتحاد العام للادباء والكتاب(گئنل یازیچیلار بیرلییی)عضوودور و «طوز خورماتو یازیچیلار بیرلییی»نین نائیب رئیسی دیر و تاریخ صنعتی ریشتهسینده تحصیل آلمیشدیر. صنایع لیسهنین ماذونودور. ایندیسه طوز خورماتو الكتریك دائرهسینده چالیشیر.
ایران آذربایجان و توركمن شاعرلرینین شعرلرینه نظیره، اَلشتیرى و تنقیدلر یازیب. ایندیسه بو شاعیر و آراشدیرماچی داعش موحاصیره ائتدییی آمرلی منطقهسینین دؤرد كیلومترلییینده یاشاییر.
اونون اثرلریندن بونلاری آد آپارماق اولار:1- اخبار آدلی سكگیز شعر توپلوسو،2- نزیف عذراء القلب/ عرب دیلینده یازیلمیش3- كؤنول هایقیریشى/توركمن دیلینده4- یاشام دویغولارى/ توركمن دیلینده5- لیلام/ توركمن دیلینده6- سسسیز دؤنوش/ توركمن دیلینده7- غریب كربلاء/ توركمن دیلینده8- مخاض نهر الجوع/ عرب دیلینده یازیلمیش9- قمر بنی هاشم/ توركمن دیلینده
بولاق:سمیردن بیر نئچه قیسا شعر:هئچ یالان دئمهمیشم ﮔؤزلرین اؤپمهمیشم بیزیم شهرده ﮔؤزل سن كیمى ﮔؤرمهمیشم****ﮔون غروبا وارمادان بارماقلاریمین آراسیندان سیزه اؤزﮔورلوك سیغیرامقارانلیقلارى آیدینلاتماغا.. .***مندن بو قَدَر قالانى سیزدن نه یاپارسینیز گلهجكلره؟؟؟***من بیر اوخونمامش كیتاب منیم صایفالاریمى آچیب اوخوماسانساقین آتما كوچهلره***ﮔوچ ایتدینﮔوزلریمین ساحلینده...بیر سیجاجیق داملا یاش آدسیز بیر شعره سیغینیرسان***ایچیمده آلاولانیرسان سسسیزلیكلرین حكایهسی كیمی..***بیلیرم.. یئنى بیر دین آچیقلاماق حارامدیر آممااؤزومه بیر قوتسال كتاب یازماق ایچینآذان گؤزلهییرم***سن یوخ ایچینده بوشاریم او...شهرى...بو شهر بیزیم شهریمیز نَدَن قورتارماز قَهَریمیز قاره طاپو الیمیزده یادلار آلیبتدى ییریمیز***شعریمین آدینى سن قوى چونكى سنه یازیلمش***بیر آللاه سونرا وطن اویان ای غافل یاتان دیل هر دیله بنزمهزكور اولسون دیلین ساتان***واز كئچمهریك كیتابدان على، كوفه، محرابدان ﭽكیلمهریك ارهــابدان توركمانیق شیعه قاللیـــــق حسین ایچین آصلیـــــك***گاه...فیكریمه گلیر گاهدا...دوشونجهمه گیرَرپاسپورتسوز دویغولار منى مجبور ائدهر شعر یازماغاكیمه نه؟؟؟شعرلری آذربایجان توركجهسینه اویغونلاشدیران: بولاقدانیشیغی آپاریب حاظیرلایان:بولاق درنهیی
سمیر معللیم سیز او داعشین حملهلرینه معروض قالان توركمنلردنسیز؟
سمیر:
دوغرو بیزیمله داعش آراسیندا 4000 متر آرا وار
بولاق:
چوخ اوزوجودور، بیز بوردا سیزینله اوركداشلیق و دردداشلیق ائدیریك.
سمیر:
چوخ ساغ اولون جان سیزه قوربان، بیزدهن چوخ گنجلر شهید دوشدو آما بیتهجكلر الله كریم
بولاق:
تحصیل ریشتهنیز نه اولور و ایندی نه ایش گؤررسیز؟
سمیر:
صنایع لیسهنین ماذونویوم. شیمدى «طوز خورماتو الكتریك دائرهسی»نده چالشیوروم. ایران آذربایجان توركمن شاعرلرینین شعرلرینه نظیره والشتیرىده چالشیرام
بولاق:
كلاسیك قالبلرده اؤرنهیین غزل قالیبینده ده شعر یازیرسیز؟
سمیر:
ائوئت چوخ غزل شعرلریم وار..
بولاق:
اردبیل شاعیرلریندن كیمی تانیییرسیز:
سمیر:
من اردبیل شاعرلرینى اوخورام اهل بیت عشقینه یازلان شعرلر گؤزلدى...مسعود غفارى دهیَرلى بیر شاعردى
بولاق:
سمیر معللیم ائشیتدیییمیز و بیلدیییمیزه گؤره سیز ایندی یاشادیغینیز یئرین یاخینیندا تكفیری داعشچیلرله ساواشداسینیز، بو باره ده و عراقین وضعیتی باره ده آچیقلاما وئره بیلرسیز بیزه؟
سمیر:
عراق عسكرلرینده خیانت اولدو بیر نئچه گون قالمیشدى حكومت شیعه قورولسون یعنى اغلبیة شیعی اولدوغو ایجین عراق پارلمانیندا بعض خائن كیمسهلر حكومته خائن چیخدیلار. بوردا اقلیمى حكومتلرى عراقا قاپی آچدیلار تكفیرى و داعشلر و بعثیلر و نقشبندیلر ایله كوردلر طرفیندهن چوخ پارتلاییشلار اولدو. سعویه و قطر و تركیا سبب اولدو شیعهنین قانینا گیردیلر. «طوز خورماتو» نو دورت طرفدن دوشمانلار سارمیش.
1200 شهید دوشدو شیعه مذهبیندن ایندىه قَدَر 2005 بو زمانا قَدَر. فقط طوز شهرینده بو قدر شهید. باشقا شیعه توركمان كویلرینده داها آرتیق. بیز ایندى بیشمركه طرفیندهن محفوضوق بودا ایران اتفاقینا گؤره كیمسه توخونماییر بیزلره آمما گلهجكده نه اولور بیلمیریك.
بیز هر حالدا توفنگ الیمیزده حراست ایدیریك كندى شهرمیزى. اگر سید سیستانى فتوى وئرمهسئیدى عراق بیتمیشدى، غالبا شیعهلر قان تؤكردى. بیزه چوخ ظولم اولدو. منیم ایكى قارداشیمى اؤلدوردولر بیر نئچه ایل اؤنجه. بیزى مگر ایران قورتارسین.
بیز اول الله سونرا اهل بیت سایهسیندن یاشاییریق. بو یولدا شهید اولماغى ایستیریك. طوزا عائید شیعه كویلرینى ییخدیلار و اؤلدوردولر و قاچیرتدیلار. بیز گؤزلهییریك هجوم عسكرى اولسون ساعت صفر باشلادیغى زامان بیزده قالخاریق اؤلدورهریك و حققیمیزی آلاریق انشاء الله. صاحب زمان بیزیمله و ظفر بیزیمدیر.
بولاق:
سمیر معللیم تانیشلیغیزدان چوخ سئویندیك:
سمیر:
تشكؤر ایده ریم لوطفوزدن
pes_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab ace_Arab azb_Arab urd_Arab azb_Arab ace_Arab azb_Arab urd_Arab azb_Arab ace_Arab azb_Arab urd_Arab azb_Arab ace_Arab azb_Arab urd_Arab pes_Arab ace_Arab azb_Arab urd_Arab azb_Arab azb_Arab azb_Arab azb_Arab ace_Arab azb_Arab urd_Arab prs_Arab